ԷԿԵՆԳ-ը հանդիսանում է Հայաստանում միակ հավատարմագրված Հավաստագրման կենտրոնը: Հայաստանում Հավաստագրման կենտրոնի ներկայիս համակարգը մեկնարկել է 2013թ. հոկտեմբերի 28-ին: Այս համակարգի ներդրման արդյունքում բնակչությանը տրամադրվող մի շարք էլեկտրոնային ծառայությունների թիվն էապես աճել է, քանի որ էլեկտրոնային միջավայրի զարգացման նախապայմանն անձանց անվտանգ նույնականացումն է: